Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 73

1. rész: Egy esetelemzést tartalmazó tétel kifejtése (10 perc) A diákok eseteket, történeteket, dokumentumokat elemeznek. Az eseteket tartalmazó tételsort a vizsgáztató tanár elsõsorban a részletes vizsgakövetelmények 3., 6., 7. és 9. témakörét figyelembe véve állítja össze. (A többi témakörben szereplõ fogalmi ismeretek és érvelési módok alkalmazásának képességérõl a tanuló az eset feldolgozása során ad számot.) Az esetelemzés során a tanulók a mindennapi élet konkrét vagy modellezett élethelyzeteit dolgozzák fel megadott szempontok alapján. A tételek forrása lehet tankönyv, példatár, szöveggyûjtemény, napihír, történelmi esemény, irodalmi alkotás, film, az iskolai vagy lakóhelyi közösség életének eseményei. A tétel az eset rövid leírásán kívül kérdéseket tartalmaz, amelyek jelzik az elemzés fõbb szempontjait és megkívánt irányát. Az esetelemzés mint vizsgafeladat képet ad arról, – hogy a tanuló mennyire képes konkrét esetek értelmezése során alkalmazni a tantárgy keretében elsajátított ismereteket, fogalmi összefüggéseket és érvelési módokat, – felismerni az élethelyzetek, történelmi események, irodalmi példák kontextusában rejlõ erkölcsi dilemmákat, – rekonstruálni és megítélni a szereplõk magatartásának lehetséges morális indítékait, – érvelni saját helyzetértékelése és értékválasztásai mellett. Az esetelemzések a szóbeli érettségik hagyományos rendje szerint történnek. A diákok a tétel kihúzása után felkészülhetnek a feleletre és a szövegekhez, esetleg képekhez megadott kérdések alapján vizsgáznak.

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes